B4-0776/98

Ψήφισμα σχετικά με τις πυρκαγιές στην Ελλάδα

Το Ευρωπαϊκό Κοινοβούλιο,

A. λαμβάνοντας υπόψη το μεγάλο αριθμό πυρκαγιών που ξέσπασαν τις τελευταίες μέρες στην Ελλάδα αποτεφρώνοντας δεκάδες χιλιάδες εκτάρια δασικών και καλλιεργούμενων εκτάσεων, μεγάλο αριθμό κτηνοτροφικών μονάδων και άλλων αγροτικών εγκαταστάσεων, προκαλώντας ολικές καταστροφές και σοβαρότατες ζημιές σε κατοικίες και υποδομές,

Β. διαπιστώνοντας ότι η Ελλάδα είναι η πρώτη σε αριθμό καιόμενης έκτασης ανά πυρκαγιά χώρα σε όλη την Ευρώπη με σοβαρότατες οικονομικές, κοινωνικές και οικολογικές συνέπειες,

Γ. υπογραμμίζοντας ότι οι περιοχές που καταστρέφονται από τις πυρκαγιές καλύπτουν πολύ μεγαλύτερη έκταση από αυτή που αναδασώνεται κάθε χρόνο,

Δ. διαπιστώνοντας ότι στην Ελλάδα η μη ύπαρξη Κτηματολογίου ευνοεί το γεγονός δασικές περιοχές με μεγάλη τουριστική και οικοπεδική αξία να γίνονται στόχος «επιχειρήσεων εμπρηστών» και εν συνεχεία χώρος άναρχης, ανεξέλεγκτης δόμησης,

Ε. λαμβάνοντας υπόψη ότι μόνο στο Λεκανοπέδιο Αττικής η έκταση που καλυπτόταν από υψηλό δάσος τα τελευταία 30 χρόνια μειώθηκε από το 30% της συνολικής έκτασης του Λεκανοπεδίου στο 1-2% και οι περισσότερες εκτάσεις καλύφθηκαν από αυθαίρετη δόμηση,

ΣΤ. υπενθυμίζοντας τα επανειλημμένα ψηφίσματά του για την ανάγκη ενίσχυσης των μέτρων καταπολέμησης και προστασίας από τις πυρκαγιές και την ανάγκη προστασίας και αξιοποίησης του δασικού πλούτου σε όλες τις περιοχές της Ένωσης,

Το Ευρωπαϊκό Κοινοβούλιο,

1. εκφράζει τη συμπαράσταση και την αλληλεγγύη του στους κατοίκους των πληγεισών περιοχών και ζητεί από την Επιτροπή να τους χορηγήσει επείγουσα οικονομική βοήθεια για την αποκατάσταση των ζημιών[semigr ]

2. θεωρεί ότι τα μέτρα για την πρόληψη και αντιμετώπιση των πυρκαγιών στα δάση έχουν μείνει επί μακρό χρονικό διάστημα στο περιθώριο των κοινοτικών φροντίδων και πρωτοβουλιών και ότι μόνο συγκυριακά μέτρα ελήφθησαν κατά καιρούς, υπό το πρίσμα άλλων πολιτικών, άνευ συντονισμού και μακροχρόνιου σχεδιασμού[semigr ]

3. πιστεύει ότι οι κοινοτικοί δημοσιονομικοί πόροι που διατέθηκαν για τα δάση ήταν και παραμένουν ιδιαίτερα ανεπαρκείς[semigr ]

4. καλεί την Επιτροπή και το Συμβούλιο, σε συνεργασία με τις εθνικές και τοπικές αρχές και τους αρμόδιους φορείς, να αναλάβουν τις κατάλληλες πρωτοβουλίες για τη χάραξη αποτελεσματικής πολιτικής πρόληψης των πυρκαγιών και την ανάπτυξη άμεσης και συντονισμένης δράσης[semigr ]

5. ζητά από την Επιτροπή να προβεί σε κάθε δυνατή προσπάθεια οικονομικής ενίσχυσης ή άλλους πόρους, με στόχο την αναγέννηση και αναδάσωση των κατεστραμμένων από τις πυρκαγιές περιοχών, με σεβασμό στις βιοκλιματικές και οικολογικές συνθήκες της κάθε περιοχής και στη βάση των σύγχρονων επιστημονικών δεδομένων και μεθόδων[semigr ]

6. ζητεί από την Επιτροπή να αναλάβει όλες τις απαραίτητες πρωτοβουλίες και τα αναγκαία μέτρα για την προώθηση δασικού κτηματολογίου στις χώρες όπου δεν υπάρχει, συμβάλλοντας με αυτόν τον τρόπο στην προστασία, ανάπτυξη, οικολογική ανόρθωση και παραγωγική αξιοποίηση των δασών των χωρών αυτών[semigr ]

7. καλεί τις κυβερνήσεις των κρατών μελών να λάβουν όλα τα απαραίτητα μέτρα για την διαφύλαξη και προστασία των δασικών περιοχών και καταδικάζει όλες τις ενέργειες που επιτρέπουν, συγκαλύπτουν και ευνούν την καταπάτηση δασικών περιοχών και την αυθαίρετη δόμησή τους[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.